

Број: 03-03/23

Датум: 29.03.2023.

Директор ДРЛ Запад, Слађана Лакићевић, поступајући као првостепени такмичарски орган у смислу одредбе чл.36 ст.1 Правилника о рукометним такмичењима, чл. 14. ст. 1. Пропозиција такмичења РСС, те чл. 6. ст. 1. алинеја 8. Одлуке о обављању функције Директора рукометне лиге, по службеној дужности, у поступку регистрације утакмице 11. кола ДРЛ Запад , између РК ,,Трепча" из Косовске Митровице и РК,,Теки“ из Раче, дана 29.03.2023. године, донео је :

Р Е Ш Е Њ Е

Утакмица 11. кола ДРЛ Запад , која је према усвојеном календару такмичења, требала да се одигра 18.03.2023. године у 16:00 у Рашки између РК ,,Трепча" из Косовске Митровице и РК,,Теки“ из Раче, која није одиграна, региструје се службеним резултатом **10:0** у корист РК ,,Трпча" из Косовске Митровице.

О Б Р А З Л О Ж Е Њ Е

Како екипа РК,,Теки“ из Раче, није била у могућности да наступи на наведеној утакмици у заказаном термину, а екипе се нису договориле око одигравања утакмица у другом термину, иста се региструје службеним резултатом.

ПОУКА О ПРАВНОМ ЛЕКУ:

Против овог решења се може изјавити жалба, Комисији за жалбе РСС, путем овог првостепеног органа, а у року од 8 дана (чл.56 Правилника о рукометним такмичењима РСС) рачунајући од дана достављања.

Подносилац жалбе је обавезан да уз жалбу приложи доказ о уплати таксе у износу од 24.000,00 динара на текући рачун РСС бр. 325-9500600047582-88

 Уколико се жалба поднесе без истовремене уплате прописане таксе, првостепени орган ће жалбу одбацити као недозвољену.

**ДРУГА РУКОМЕТНА ЛИГА ЗАПАД**

**ДИРЕКТОР**

**СЛАЂАНА ЛАКИЋЕВИЋ с.р.**